**AVAILABLE IN SLOVENE LANGUAGE ONLY.**

**For more information please contact marketing@ljse.si**

**Razpis nagrade za najboljše zaključno delo**

V okviru preučevanja področja kapitalskega trga in njegovega nadaljnjega razvoja in v okviru sodelovanja z Ekonomsko fakulteto Univerze v Ljubljani, Ljubljanska borza vrednostnih papirjev, d. d., Ljubljana, razpisuje nagrado za najboljše zaključno delo s področja slovenskega kapitalskega trga, ki jih bodo izdelali študentje Ekonomske fakultete, Univerze v Ljubljani.

**Kandidati za prijavo:** Na razpis se lahko prijavijo študentje Ekonomske fakultete v Ljubljani, z bolonjskim ali znanstvenim magistrskim delom ter diplomo Univerzitetne poslovne in ekonomske šole, ki so v študijskem letu 2011/2012 izdelali in oddali zaključno nalogo. Kandidat se mora na razpis prijaviti sam. Razpis ne velja za kandidate, starejše od 30 let.

**Trajanje in rok prijave:** Razpis je objavljen na spletnih straneh Ljubljanske borze. Razpis velja za dela, ki bodo končana v času od 1. 10. 2011 do 30. 9. 2012 in do 30. 9. 2012 posredovana Ljubljanski borzi.

**Tema razpisa: Razvojna vloga kapitalskega trga**

Tema mora biti s področja kapitalskega trga in njegovega razvoja. Če tema kandidata ne ustreza razpisani temi, mora kandidat vlogi predložiti ustrezno obrazložitev prijave, ki jo bo pregledala in obravnavala komisija ter o kandidaturi podala soglasje oziroma zavrnitev.

**Komisija za nagrajevanje zaključnih nalog**: Zaključna dela bo pregledala in ocenila komisija. Komisija je sestavljena iz treh rednih in enega nadomestnega člana, ki jih predstavljajo strokovnjaki iz področja kapitalskega trga in fakultete. V komisiji, ki ocenjuje zaključne naloge, ne smeta biti mentor in somentor prijavljenih zaključnih nalog. V takem primeru, se za ocenjevanje zaključnega dela član komisije nadomesti z drugim članom komisije. Komisija lahko odloči, da nagrade ne podeli ali jih podeli več, vendar ne več kot dve. V tem primeru se nagradni znesek sorazmerno porazdeli. Člane komisije določi Ljubljanska borza v sodelovanju z Ekonomsko fakulteto.

**Način ocenjevanja zaključnih nalog:** Naloge ocenjuje komisija, ki so ji na vpogled dane vse prispele zaključne naloge, ki izpolnjujejo naslednje pogoje:

* + so prispele na naslov Ljubljanske borze do 30.9.2012
  + so bile končane v času od 1. 10. 2011 do 30. 9. 2012
  + obravnavajo temo iz razpisanega področja
  + so delo študentov Ekonomske fakultete Univerze v Ljubljani.

Če prijava ne ustreza pogojem, mora kandidat vlogi predložiti ustrezno obrazložitev prijave, ki jo bo pregledala in obravnavala komisija ter o kandidaturi na razpisu podala soglasje oziroma zavrnitev.

Ocenjujejo se:

* + **način pristopa k obravnavi temi,**
  + **izvirnost teme,**
  + **uporabnost naloge,**
  + **kvaliteta obdelave teme in**
  + **strokovnost.**

Vsak od prej naštetih kriterijev se točkuje z ocenami od 6 do 10.  Naloga, ki izbere absolutno največ točk je zmagovalna naloga.

Nagrada se ne podeli, v kolikor komisija soglasno odloči, da nobena zaključna naloga ne izpolnjuje pričakovanih standardov. V takem primeru se znesek za nagrado prenese v naslednje leto. Odločitev o izbiri nagrajenca je prepuščena svobodni presoji komisije. Odločitev komisije je dokončna in kakršnakoli pravna pot v zvezi z odločitvijo komisije je izključena.

**Način prijave:**. Razpis velja za dela, ki bodo končana v času od 1. 10. 2011 do 30. 9. 2012 in do 30. 9. 2012 posredovana Ljubljanski borzi. Kandidat mora predati pisno vlogo in nalogo v tiskani obliki 1-izvod (fotokopija) in 1 izvod na CD v pdf formatu z možnostjo razmnoževanja. Vložišče nalog je na recepciji Ljubljanske borze: **Kandidati naj prijave na razpis pošljejo na naslov:**

Ljubljanska borza, d. d.

Slovenska 56

1000 Ljubljana

S pripisom: Razpis nagrade za najboljše zaključno delo.

**Prijava naj vsebuje:**

* + **ime in priimek študenta**
  + **naslov (ev. tudi elektronski naslov)**
  + **telefonsko številko študenta**
  + **enotno matično številko občana**
  + **številko računa in naziv banke**
  + **davčno številko in občino stalnega bivališča**
  + **ime in sedež fakultete**
  + **letnik in stopnjo študija (ter ime in priimek mentorja)**
  + **naslov in kratko dispozicijo zaključnega dela**
  + **izjavo kandidata, da se strinja z objavo imena in zaključne naloge na spletnih straneh Ljubljanske borze**
  + **podpis kandidata**

**Objava rezultatov:** Ljubljanska borza si pridržuje pravico do objave zaključnih nalog v tiskanih in elektronskih medijih Ljubljanske borze. Rezultati razpisa - imena nagrajencev in njihova dela bodo objavljena na spletni strani Ljubljanske borze (http://www.ljse.si), decembra 2012, pri čemer se s prijavo dela šteje, da se kandidati s tem strinjajo.

**Nagrada:** Nagrada ali nagradi sta v obliki ponujenega odkupa materialnih avtorskih pravic. Zmagovalna naloga oziroma nalogi bosta razglašeni na tradicionalnem prednovoletnem sprejemu uprav udeležencev slovenskega finančnega trga, decembra 2012. Na osnovi sklenjenih pogodb o odstopu avtorskih pravic bo nagrajenim študentom izplačani ustrezni zneski do konca decembra 2012. Nagradni sklad je 1000 € (bruto) in se v primeru dveh nagrajencev sorazmerno deli.

Ljubljanska borza, d. d.

Januar 2012

**Kontakt in več informacij:**

**Telefon: 01/471 0211**

**E-pošta: marketing@ljse.si**